Φρυ

Το Φρυ είναι χωριό της νήσου Κάσου στα Δωδεκάνησα. Διοικητικά αποτελεί την πρωτεύουσα του νησιού και  είναι έδρα του Δήμου της Ηρωικής Νήσου Κάσου. Βρίσκεται παραθαλάσσια στη βόρεια πλευρά του νησιού και έχει 346 κατοίκους σύμφωνα με την απογραφή του 2021. Στα διοικητικά όριά του συμπεριλαμβάνεται και ο οικισμός Εμπορειός, παλαιό επίνειο του χωριού (Πέρα) Παναγία. Στο Φρυ σήμερα είναι συγκεντρωμένες  οι δημόσιες υπηρεσίες και η μεγαλύτερη εμπορική δραστηριότητα του νησιού.https://www.thebest.gr/article/675039-kasos-to-nisi-ton-dodekanison-me-tis-apisteutes-paralies

Γεωγραφία

Το Φρυ αποτελεί πρωτεύουσα και το κύριο λιμάνι του νησιού και βρίσκεται στη βόρεια ακτή. Ο οικισμός είναι χτισμένος γύρω από τον κόλπο της Μπούκας και μοιάζει με φρύδι, εξ ου και το όνομα του. Ιδρύθηκε κυρίως από κατοίκους της Αγίας Μαρίνας, η οποία βρίσκεται νοτιότερα. Στα ανατολικά του Φρυ βρίσκεται η Μπούκα, το παλιό πειρατικό λιμανάκι ενώ  ο Εμπορειός, 500 μ. μακριά, είναι το παλιό λιμάνι του νησιού.https://www.visitgreece.gr/el/islands/dodecanese/kasos/

 Πληροφορίες  

Ιδρύθηκε το 1840 από κατοίκους της Αγίας Μαρίνας και από προσφυγες πού επέστρεψαν στη Κάσο μετά τη καταστροφή του ολοκαυτώματος της Κάσου το 1824 ενώ εκτείνεται γύρω από το λιμάνι της Μπούκας.http://www.borianoula-apartments.gr/index.php/el/kasos-history-gr

Η ονομασία προήλθε από το σχήμα της ακτογραμμής που είναι σαν φρύδι (αρχ. η οφρύς, της οφρύος και ιδιωματικά: (η) οφρύς> (το) οφρύδιον> (το) φρύδιον> (το) φρύ(δ)ι> (το) φρυ). Στην πόλη βρίσκεται το δημαρχείο, το ιατρικό κέντρο καθώς και το αρχαιολογικό μουσείο, το οποίο στεγάζεται στο παλαιό δημαρχείο. Από τις εκκλησίες ξεχωρίζει ο Άγιος Σπυρίδωνας, πολιούχος της Κάσου, με το περίτεχνοΚάσος, η καπετάνισσα του Αιγαίου, έκδοση του Δήμου Κάσου, σελ. 3 - 4 καμπαναριό του και το ξυλόγλυπτο τέμπλο του.

Σήμερα στη περιοχή υπάρχει ανακαινισμένο πολυγήπεδο και Δημοτική Βιβλιοθήκη.https://www.protothema.gr/greece/article/1276558/oi-ellines-roben-ton-nision-oi-giatroi-pou-dinoun-to-paradeigma-gia-to-ti-simainei-ethelodismos/https://www.karpathiakanea.gr/sinavlia-katahana-stin-dim-vivliothiki-kasos/ Ακόμα στο Φρυ λειτουργεί δημόσιο Δημοτικό σχολείο.https://www.karpathiakanea.gr/kasiotes-kapetanaioi-simera-stin-kaso/ Από το 2010 βρίσκεται σε λειτουργία ο μετεωρολογικός σταθμός του Εθνικού Αστεροσκοπείου Αθηνών στο Φρυ που στεγάζεται στις εγκαταστάσεις του Δήμου.https://penteli.meteo.gr/stations/kasos/

Επιπρόσθετα, στο Φρυ υπάρχει σύγχρονο λιμάνι, το οποίο συνδέεται ακτοπλοϊκώς με τον Πειραιά, την Κρήτη, την Κάρπαθο, τη Ρόδο κ.α.

Αρχιτεκτονική

Τα περισσότερα σπίτια στο Φρυ είναι διώροφα αρχοντικά, με αρκετά εντυπωσιακή αρχιτεκτονική, η οποία και προδίδει τον πλούτο που γνώρισε το παρελθόν το νησί.https://www.karpathiakanea.gr/kasos-nisi-gia-lighus-agria-omorfia/  Τα καλοδιατηρημένα αρχοντικά σπίτια στο Φρυ με την παραδοσιακή αρχιτεκτονική τους, δεσπόζουν πάνω από 150 χρόνια στην περιοχή μαζί με τις παλιές εκκλησίες και τα μοναστήρια.https://www.karpathiakanea.gr/mia-periplanisi-iroiki-niso-kaso-rena-triantafilidou/ Πολλά από τα σπίτια στο Φρυ είναι πετρόχτιστα, αποκαλούνται συχνά καπετανόσπιτα και είναι αληθινά κομψοτεχνήματα με πολυτελης εσωτερικούς χώρους. Έπιπλα, σκεύη, καθρέφτες και λάμπες έφτασαν στο Φρυ από διάφορες χώρες και στολίζουν το «σουφά» και τα ράφια των σπιτιών στο Φρυ, ενώ πολλά σπίτια είναι πλούσια σε εργόχειρα.https://livetotravelandtaste.com/2020/12/11/20910/

Κλίμα

Σύμφωνα με τα στοιχεία του Εθνικού Αστεροσκοπείου Αθηνών, το Φρυ έχει θερμό ημίξηρο κλίμα με τους ηπιότερους χειμώνες στην Ελλάδα και τη γεωγραφική Ευρώπη, ενώ η θερμοκρασία δεν έχει πέσει κάτω από 2.7 °C από τότε που υπάρχουν μετεωρολογικά δεδομένα για την περιοχή.https://www.karpathiakanea.gr/karpathos-kasos-periodes-ipioterous-xeimones/https://www.karpathiakanea.gr/cocos-nucifera-odigos-kaliergias/ Επιπρόσθετα το Φρυ είναι η δεύτερη ξηρότερη περιοχή στην Ελλάδα μετά την Σχοινούσα.

Παραπομπές

Κατηγορία:Χωριά της Κάσου
Κατηγορία:Χωριά της περιφερειακής ενότητας Καρπάθου